Diari Oficial de la Generalitat Valenciana


Sumari del DOGV 9531, del 10-02-2023 (2023/944)

RESOLUCIÓ de 16 de gener de 2023, de la Subdirecció General de Relacions Laborals, per la qual es disposa el registre i la publicació de l'acord de la comissió negociadora sobre el Conveni col·lectiu de centres específics de malalts mentals crònics la titularitat i gestió dels quals es duga a terme de manera privada, a fi de procedir a la revisió i actualització de les taules salarials. (codi conveni número 78580886652410).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9531

Data del DOGV
:   10-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/944


Data del document
:   16-01-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 16 de gener de 2023, de la Subdirecció General de Relacions Laborals, per la qual es disposa el registre i la publicació de l'acord de la comissió negociadora sobre el Conveni col·lectiu de centres específics de malalts mentals crònics la titularitat i gestió dels quals es duga a terme de manera privada, a fi de procedir a la revisió i actualització de les taules salarials. (codi conveni número 15405762395631). [2023/944]  
  
  
Vista l'acta de la comissió negociadora sobre l'acord de revisió i actualització de les taules salarials del Conveni col·lectiu de centres específics de malalts mentals crònics la titularitat i gestió dels quals es duga a terme de manera privada, subscrit pels representants de les parts social i empresarial, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l''article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el registre de la Comunitat Valenciana de convenis i acords col·lectius de treball, d'acord amb el que s'estableix per l'article 51.1 de l'Estatut d'Autonomia de la Comunitat Valenciana i el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals resol:  
  
  
Primer  
Ordenar-ne la inscripció en el registre de la Comunitat Valenciana de convenis i acords col·lectius de treball, amb la notificació a la comissió negociadora i el depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 17 de gener de 2023.- El subdirector general de Relacions Laborals: Joaquín Vañó Gironés.  
  
  
Acta de reunió  
Acta final d'acord de la Comissió negociadora  
  
València, 2 de juny de 2022  
  
Als locals del Sindicat Independent es reuneixen degudament convocats els sotasignats, a fi de constituir acord sobre el Conveni col·lectiu de centres específics de malalts mentals crònics la titularitat i gestió del quals es duga a terme de manera privada, que ha sigut objecte de negociació entre ambdues des del passat 27 de setembre de 2021, i, per tant, es reconeixen mútuament capacitat negociadora i representació suficient.  
  
REUNITS  
Per la representació legal d'AVASEDE  
Hi assisteix el seu president, Carlos Masip Abad, amb DNI 56847771Y.  
Hi assisteix el seu secretari general, Juan Rafael Marco Cortés, amb DNI 39077792T.  
Hi assisteix la seua tresorera, Maria del Carmen Pozo Morcillo, amb DNI 92064224O.  
  
Per la representació legal dels treballadors  
Hi assisteix Fermín Palacios Cortés com a legal representant del Sindicat Independent de la Comunitat Valenciana, amb DNI 75395204S.  
  
  
  
ACORDEN  
  
Primer. Que en virtut de l'anterior, ambdues parts, que es reconeixen capacitat suficient per a obligar-se en aquest acte, decideixen prorrogar el text actual del Conveni col·lectiu fins al 31 de desembre de 2021.  
Segon. Fixar les taules salarials corresponents als anys compresos entre 2010 i 2021, ambdós inclusivament, garantint, en tot cas, la percepció del salari mínim interprofessional vigent a cada moment per a totes les categories professionals.  
Tercer. Que la Comissió Negociadora faculta a Fermín Palacios Cortés per a depositar aquesta acta final d'acord, juntament amb la resta de la documentació pertinent, amb l'objecte de la seua publicació i depòsit, als efectes legals oportuns.  
  
I per deixar-ne constància, ambdues parts subscriuen aquest document per duplicat a la ciutat i data a dalt indicats.